મુખ્યમંત્રીનો ઉલ્લેખ કરીને પટેલે કહ્યું હતું કે,વીમા કંપનીઓ આકારણી કરવામાં ગેરરીતિ કરશે તો વીમા કંપનીઓ સામે પગલા ભરાશે. દરમિયાનમાં સૂત્રોએ જણાવ્યું હતું કે,સરકારે ઓછા વરસાદને કારણે સિંચાઇ માટે નર્મદા સિવાયના ડેમોમાંથી કઇરીતે પાણી આપી શકાય તેનો અહેવાલ તૈયાર કરવાની સિંચાઇ વિભાગને તાકીદ કરી છે. નાયબ મુખ્યમંત્રી નીતિન પટેલે કહ્યું હતું કે, રાજ્ય સરકારને ખેડૂતોની એવી રજૂઆત મળી છે કે, વીમા કંપનીઓ જેટલું નુકસાન થયું હોય તેટલા નુકસાનની આકારણી કરતી નથી. આથી આકારણીમાં ગેરરીતિ કરશે તો તેની સામે પગલા ભરાશે.